b'\n_START_ARTICLE_\nHallavahakas\n_START_SECTION_\nUlkon\xc3\xa4k\xc3\xb6 ja koko\n_START_PARAGRAPH_\nHallavahakkaan lakki on laakea, kuoppakeskustainen, ohutmaltoinen, oliivinvihert\xc3\xa4v\xc3\xa4nruskea tai mustanruskea, keskelt\xc3\xa4 usein tummin, sek\xc3\xa4 limapintainen ja noin 2\xe2\x80\x936 cm leve\xc3\xa4. Heltat ovat keltaiset ja lyhytjohteiset, paksut, vahakkaille tyypillisesti harvassa. Jalka noudattelee helttojen kanssa samaa v\xc3\xa4ri\xc3\xa4, se on tyvest\xc3\xa4 punertava, muuten limainen mutta yl\xc3\xa4osastaan kuiva. Malto on oranssinkeltaista ja maku mieto. Yleens\xc3\xa4 sieni tulee esiin vasta loppusyksyst\xc3\xa4, ensimm\xc3\xa4isten pakkasten j\xc3\xa4lkeen.\n_START_SECTION_\nLevinneisyys\n_START_PARAGRAPH_\nHallavahakas on yleinen Etel\xc3\xa4- ja Keski-Suomessa aivan pohjoisinta Lappia lukuun ottamatta.\n_START_SECTION_\nKasvupaikka ja elinymp\xc3\xa4rist\xc3\xb6\n_START_PARAGRAPH_\nLajia tapaa yleisen\xc3\xa4 kangasmetsiss\xc3\xa4 ja j\xc3\xa4k\xc3\xa4l\xc3\xa4kankailla m\xc3\xa4nnyn seuralaisena. Se on m\xc3\xa4nnyn juurisieni.\n_START_SECTION_\nK\xc3\xa4ytt\xc3\xb6\n_START_PARAGRAPH_\nMiedonmakuista hallavahakasta voi k\xc3\xa4ytt\xc3\xa4\xc3\xa4 kaikin tavoin ruokasienen\xc3\xa4. Se ei ole lainkaan harvinainen, mutta iti\xc3\xb6emien esiintyminen sattuu my\xc3\xb6h\xc3\xa4iseen syksyyn. Sit\xc3\xa4 on my\xc3\xb6s k\xc3\xa4ytetty v\xc3\xa4rj\xc3\xa4ykseen._NEWLINE_Hallavahakasta muistuttaa l\xc3\xa4himmin harmaakirjovahakas (Hygrophorus olivaceoalbus).'